text: जॉन अब्राहम की नई फिल्म ‘सत्यमेव जयते’ के एक के बाद एक तीन पोस्टर्स जारी कर दिए गए हैं. इस बार इन पोस्टर्स में मनोज वाजपेयी, जॉन अब्राहम और आयशा शर्मा दिखाई दे रही हैं. इन पोस्टर्स के बैकग्राउंड में राष्ट्रीय प्रतीक अशोक चिन्ह आग में घिरा और उसकी रक्षा के लिए जॉन अब्राहम और मनोज वाजपेयी तैनात दिखाई दे रहे हैं. एक पोस्टर में मनोज वाजपेयी पुलिस की वर्दी में सिस्टम से लड़ते हुए बंदूक ताने दिख रहे हैं.